OHB

Vēsture

1958. gadā dibināts uzņēmums Otto Hydraulik Bremen GmbH (saīsinājumā OHB), kas nodarbojās ar kuģu hidraulisko un elektrisko sistēmu izgatavošanu un remontu Bundesvēram.
1982. gadā uzņēmumu nopirka Fuhsu ģimene.
1984. gadā Otto Hydraulik Bremen noslēdza līgumu par MPOSS naftas atdalīšanas sistēmu.
1985. gadā sāktas aktivitātes kosmiskajā jomā.
1991. gadā uzņēmums pārdēvēts par Orbitale und Hydrotechnologie Bremen-System GmbH. 1991. gadā noslēgts līgums par MAN mašīnu borta moduļa izstrādi.
1993. gadā dibināti uzņēmumi OHB Teledata GmbH un STS Systemtechnik Schwerin GmbH.
Kopā ar Brēmenes Universitātes Lietišķo kosmisko tehnoloģiju un mikrogravitācijas centru izveidots pirmais Vācijas mazais pavadonis BremSat, kas orbītā palaists 1995. gadā. Tika izstrādāti kosmiskie aparāti SAFIR telesakariem. 1995. gadu vidū OHB iesaistījās projektos Envisat, CHAMP un GRACE. 1999. gadā palaists OHB būvētais rentgenteleskops ABRIXAS.
2001. gadā OHB Teledata akcijas sāktas kotēt biržas Deutsche Börse segmentā Neuer Markt. 2001. gadā OHB-System tika reorganizēts no sabiedrības ar ierobežotu atbildību (GmbH) uz akciju sabiedrību (AS).
2001. gadā ar Vācijas federālo valdību noslēgts līgums par radara izlūkošanas pavadoņu SAR-Lupe izstrādi, izgatavošanu, palaišanu un pakalpošanu 
2002. gadā OHB-System un OHB Teledata apvienojās uzņēmumā OHB Technology AG.
2002. gadā veiktas investīcijas mobilo pavadiņu sakaru uzņēmumā ORCOMM, iegūstot 10 % akciju tajā.
2004. gadā OHB iesaistījās kravas kuģa ATV aizsargvairoga un kabeļu aprīkojuma izstrādē.
2005. gadā Luksemburgā dibināts meitas uzņēmums LuxSpace Sàrl. 2005. gadā OHB Technology un Apollo Capital Partners no MAN nopirka uzņēmumu MAN Technology AG (tagad MT Aerospace).
2006. gadā noslēgts līgums par sešu ORCOMM pavadoņu izgatavošanu un palaišanu. 2006. gadā noslēgts 87 miljonu eiro līgums par E-SGA un FSLGS zemes segmenta izveidošanu.
2007. gadā ar EKA par 100 miljoniem eiro noslēgts līgums par nelielas masas modulāras sakaru pavadoņu platformas SmallGEO izstrādāšanu.
2007. gadā OHB Teledata noslēdza ilgtermiņa līgumu par telemātikas terminālu piegādi DAF Trucks
2007. gadā OHB Technology iegādājās 19 % kapitāldaļu ASV kosmisko tehnoloģiju uzņēmumā SpaceDev Inc. un nopirka Vācijas uzņēmumu Kayser-Threde GmbH.
2008. gadā OHB Technology nopirka uzņēmuma RST Raumfahrt Systemtechnik GmbH 50 % kapitāldaļu. 
2009. gadā OHB Technology nopirka Itālijas uzņēmumu Carlo Gavazzi Space S.p.A. 2009. gadā OHB-System un Hispasat parakstīja līgumu par pavadoņa Hispasat AG1 izstrādāšanu un integrāciju (pirmā platformas SmallGEO realizācija).
2010. gada janvārī OHB-System uzvarēja konkursā par Eiropas navigācijas sistēmas Galileo, apņemoties par 566 miljoniem EUR veikt 14 pavadoņu izstrādāšanu un integrāciju. OHB-System kopā ar Thales Alenia Space izraudzīti par Meteosat  trešas paaudzes (MTG) sešu meteoroloģisko pavadoņu izstrādātājiem un izgatavotājiem.
2010. gadā OHB Technology no Thales Alenia Space iegādājās uzņēmumu Beļģijā Thales Alenia Space Antwerp (tagad Antwerp Space N.V.).
2011. gada martā uzņēmuma nosaukums mainīts uz OHB AG; grupas bizness sadalīts divās nodaļās: Space Systems un Aerospace + Industrial Products. 2011. gadā OHB (70 %) un Apollo Capital Partners (30 %) ieguva uzņēmumu Aerotech Peissenberg GmbH & Co. KG ar filiālēm Francijā un Čehijā.
2011. gada 1. jūlijā no Zviedrijas Swedish Space Corporation nopirkta kosmisko aparātu nodaļa, to pārveidojot par OHB Sweden AB.
2014. gada 1. septembrī meitas uzņēmums Minhenē Erwin Kayser-Threde pievienots OHB System
2015. gada 26. martā OHB AG pārreģistrēts par Eiropas komercsabiedrību (Societas Europaea, SE)